Pasgebore baba dood gevind op ashoopFoto: ER24 (Foto verskaf/ANA) Die liggaam van ŉ pasgebore babaseuntjie is Dinsdagoggend by die Mooiplaas-stortingsterrein in Centurion gevind, het paramedici gesê. Russel Meiring, woordvoerder van ER24, het gesê personeel is deur ŉ plaaslike veiligheidsmaatskappy na die toneel ontbied. “Toe paramedici teen omstreeks 11:30 by die toneel opdaag, is hulle dieper in die stortingsterrein ingelei waar hulle die baba gevind het. Hy het ŉ ernstige kopbesering opgedoen en het geen teken van lewe gedoen nie.” Daar was niks wat paramedici vir die babatjie kon doen nie en hy is dood verklaar. Plaaslike owerhede stel ondersoek in.